Lav et referat af nedenstående tekst:

Tekst:
Mange nordjyder sukker for tiden efter regn til haverne, blomsterne og markerne. I Vesthimmerland kom der tirsdag aften en hel del regn. DMI havde på forhånd meldt om risiko for skybrud over dele af Nordjylland. Skybrud blev det kun til et sted i Nordjylland, nemlig i Aars. Her blev det til skybrud, da der faldt 25 millimeter på 30 minutter. Faktisk faldt der i alt 34 millimeter i Aars mellem klokken 19.30 og 20.30 tirsdag aften. Også ved Gatten målte DMI et stort regnskyl tirsdag aften. Her faldt der 24 millimeter. - Der var formentligt også andre steder i Himmerland, der fik regn. Bygerne dannedes der, og så drev de nordpå, fortæller Thyge Rasmussen, der er vagtchef hos DMI. DMIs målinger ved Aalborg og i Vendsyssel viste, der er ikke rigtig kom noget regn. Ifølge DMI er der ikke udsigt til regn i nærmeste fremtid. - Der kommer ikke noget foreløbig. Det holder tørt den næste uges tid i hvert fald, siger Thyge Rasmussen.

Referat:
Det regnede tirsdag aften, og i Vesthimmerland fik de for alvor vand.